Publication: Magyar Közlöny
Issue: MK-2001-95 (Year: 2001, Number: 95)
Era: 1990-2004
Section: a 29/2001. (VIII. 31.) OM rendelethez
Paragraph Index: 189

1. A jogdíjközlemény tárgyi hatálya 1.1. A jogdíjközlemény hatálya a televízió-szervezet és a saját televízió-műsort vezeték útján a nyilvánossághoz közvetítő (a továbbiakban együtt: felhasználó) által sugárzás vagy a nyilvánossághoz történő átvitel (a továbbiakban együtt: sugárzás) céljára rögzített előadás (a továbbiakban: felvétel) első sugárzását követő ismételt sugárzásának díjára és felhasználási feltételeire terjed ki. 1.2. A jogdíjközlemény hatálya kiterjed azokra a felvételekre is, amelyeket más személyek a felhasználó megrendelésére és a műsorában történő sugárzása céljával rögzítettek, továbbá a felhasználó az ilyen felvétel sugárzására annak bármely más felhasználását megelőző kizárólagos jogot szerzett.

Source: https://magyarkozlony.hu/hivatalos-lapok/c433b77dae15ca9996f8dab7f0ba64375ad92095/dokumentumok/656e25985113669c77258fdc587e5c7a9b06fc24/letoltes